પોપ ફ્રાન્સિસનું સમગ્રજીવન તથા છેલ્લાં ચારેક વર્ષની તેમની આગેવાની તપાસીએ તો એક વાત આપણે ચોક્કસપણે કહી શકીએ કે, તેઓ ગાંધીજી, નેલસન મંડેલા, માર્ટિન લૂથર કિંગ (જૂનિયર) જેવા વૈશ્વિક નેતાઓનાં પગલે ચાલે છે. એટલે તેઓ કોઈ એક રાજ્ય કે કોઈ એક ધર્મ કે પ્રજાને માટે નહિ પણ આખા વિશ્વ માટે પોતાના જીવન અને સંદેશથી આદર્શ અને પ્રેરણાત્મક આગેવાની પૂરી પાડી રહે છે. પોપ ફ્રાન્સિસ ગાંધીજીની જેમ કહી શકે છે કે, મારું જીવન જ મારો સંદેશ છે. છેલ્લે એમની પિતૃભૂમિ અરજેન્ટિનાની માતૃભાષામાં નહિ પણ એમના રાજ્ય વૅટિકન દેશ-ભાષા ઇટાલિયનમાં કહીએ ‘વીવ લા પાપા’ અર્થાત્ “પોપ લાંબું આયુષ્ય ભોગવે” (લેખક સાથેનો સંપર્ક: cissahd@gmail.com મો. 09428826518)